als_Latn dik_Latn sag_Latn
E Hënë:
Dy lajme dominuan titujt gjatë fundjavës dhe u diskutuan gjerësisht edhe gjatë fillimit të javës. Të shtunën, në një takim të jashtëzakonshëm, qeveria e Kosovës paraqiti dy amendamente kushtetuese që do të shtronin rrugën për krijimin e gjykatës speciale. Formimi i një organi të tillë, që bën ndjekjen penale të krimeve serioze që supozohet të jenë kryer nga anëtarët e Ushtrisë Çlirimtare të Kosovës (UÇK) gjatë dhe pas luftës me Serbinë, u lajmërua vitin e kaluar dhe është nxitur shumë nga anëtarët e komunitetit ndërkombëtar. Kjo vjen pas mizorive të supozuara - që përfshijnë vrasje, torturë dhe trafikim të organeve - që u paraqitën në një raport polemik nga raportuesi i Këshillit të Evropës, Dick Marty, në 2011.
Kryeministri Isa Mustafa u bëri thirrje deputetëve të nënshkruajnë amendamentet kushtetuese, duke thënë se themelimi i gjykatës speciale do të kontribuojë në integrimin Euro-Atlantik të Kosovës. Megjithatë, partia opozitare Vetëvendosje rideklaroi kundërshtimin e tyre, duke argumentuar se dimensioni ndërkombëtar do të dëmtonte sovranitetin kushtetues të Kosovës dhe do ta zvogëlonte Kosovën në një 'jo-shtet'. Ata gjithashtu pretendojnë se gjykimi i ish-luftëtarëve të UÇK-së është i motivuar politikisht dhe shtrembëron historinë sa i përket çështjes se cila anë kreu mizoritë e vërteta gjatë luftës.
Polemika e dytë ishte shfaqja e raporteve gjatë fundjavës se kryetari i komunës me shumicë serbe Ranillug kishte vendosur të emëronte një rrugë sipas ish-diktatorit serb, Slobodan Milosevic. Gjatë ditëve të ardhshme, qeveria dhe Zyra e Bashkimit Evropian në Kosovë ngritën zërin dhe dënuan këtë lëvizje dhe politikani i Listës Serbe Slobodan Petrovic e përshkroi si 'marrëzi njerëzore'. Pas thirrjeve për dorëheqjen e tij, Kryetari Gradimir Mikic distancoi vetën nga ky zhvillim, duke pretenduar se nuk kishte inicuar këtë propozim për emër të rrugës dhe se kishte urdhëruar që ky vendim të rishqyrtohet.
E Martë:
Kishte ca lajme pozitive (megjithëse të heshtura) të martën kur Përfaqësuesi i BE për Migrim, Punë të Brendshme dhe Qytetari, Dimitris Avramopoulos tha se është 'shumë, shumë i sigurt' se liberalizimi i vizave për kosovarë nuk do të jetë larg. Pas takimit me Presidenten Jahjaga, Kryeministrin Mustafa, Ministrin e Integrimit Evropian Çollaku dhe Ministrin e Brendshëm Hyseni, Avramopoulos lajmëroi se ka dëshirë t'i ndihmojë qeverisë së Kosovës "t'i bëjë hapat e fundit" drejt liberalizimit të vizave. Megjithatë, ai paralajmëroi se nuk do të kishte mundësi të jep mbështetje të plotë ndaj kësaj çështjeje deri sa të ketë "rezultate reale në raste të korrupsionit të profilit të lartë dhe krimit të organizuar, dhe masa kredibile për parandalim të përsëritjes së krizës aktuale të migrimit". Megjithëse Avramopoulos nuk ofroi shkallë kohore definitive, Hyseni sugjeroi se gjithçka është duke shkuar mirë në mënyrë që marrëveshja të nënshkruhet deri në fund të vitit.
Në të njejtën konferencë për shtyp u lajmërua se zbulimet e kalimeve të paligjshme të kufirit nga ana e qytetarëve kosovar në kufirin Serbi-Hungari u ulën nga 1,400 deri në vetëm 15 në ditë gjatë muajit të fundit. Avramopoulos lëvdoi qeverinë për punën e tyre në lehtësimin e zvogëlimit të krizës së migrimit, por paralajmëroi se më shumë duhet të bëhet në mënyrë që t'iu kthehet shpresa popullit.
E Mërkurë:
Pas disa javëve plot spekulime, një lajmërim (pak a shumë) u bë mbi vazhdimësinë e Listës Serbe në qeverinë me koalicion. Dhënë rolin e qartë dhe të paturp të Listës Serbe si kukulla të Serbisë, nuk ishte befasi kur erdhi lajmi, erdhi nga Beogradi. Marko Djuric, Drejtor i Zyrës për Kosovë në qeverinë serbe, lajmëroi se Lista Serbe nuk do t'i kthehet qeverisë në Kosovë përderisa elemente të marrëveshjes së koalicionit me partitë shqiptare nuk po respektohen. Djuric citoi çështje të privatizimit, probleme në lidhje me pronën, si dhe dëbimin e ministrit serb Aleksandar Jablanovic nga qeveria (katalizator i boshllëkut aktual).
Lajmërimi i Djuric, që erdhi pas një takimi me Presidentin Vucic dhe përfaqësuesit e Listës Serbe, tha se ata nuk do të pranonin "poshtërim politik" të serbëve në qeveri dhe se nuk ishin të gatshëm të ishin thjesht pjesë e dekorimeve. Ai shtoi se në javën e ardhshme do të mbahej një takim emergjent në mes të Beogradit dhe përfaqësuesve serb nga komunat e Kosovës për të diskutuar pasojat e mëtejme të shkarkimit të Jablanovic. Përfaqësuesit serb do të takohen një herë në muaj me Kryeministrin dhe përfaqësuesit e Zyrës së Kosovës në Beograd, dhe të gjitha vendimet do të bëheshin në bashkëpunim me Kryeministrin Vucic dhe qeverinë serbe (vështirë se mund të konsiderohet si lajm i ri).
Ndërkohë, qindra veteranë të UÇK-së protestuan para ndërtesës së qeverisë të mërkurën, duke kërkuar që të postohen lista definitive të ish-luftëtarëve të UÇK-së brenda një jave. Publikimi i listave - që do t'i lejojë veteranëve përfitime të caktuara si të drejta të pensionit - është shtyer nga qeveria që prej dhjetorit. Listat e përkohshme që u postuan deri më sot nga qeveria kanë sjellur polemika për disa qytetarë që pretendojnë se janë harruar gabimisht dhe nga sugjerime tjera që thonë se listat janë zgjeruar për përfitime politike. Xhevdet Qeriqi - kryetari i grupit të veteranëve Këshilli për Mbrojtje të Luftëtarëve të UÇK-së, të cilët organizuan protestën e së mërkurës - paralajmëruan se protestat në të ardhmën rrezikojnë të bëhen të dhunshme dhe se ai nuk do të kishte mundësi ta parandalonte.
Në një gjest që tregoi sjellje të dobëta fqinjësore, Qeveria e Maqedonisë bëri një tentim të pacipë për të joshur biznise shumë të nevojshme të Kosovës matanë kufirit, me një apelim direkt për t'i lënë gjërat e për të udhëtuar për në jug. Fatos Mustafa, Kryetar i Zyrëz Ndërkombëtare për Shqipëri dhe Kosovë në Maqedoni, i shkruajti të gjithë anëtarëve të Odës Amerikane të Tregtisë - që përfshinë shumë prej bizniseve më të mëdha të Kosovës - duke listuar përfitimet pozitive të zhvendosjes. Kjo kohë e tentimit të reklamimit të Maqedonisë si vend stabiliteti ku bizniest mund të lulëzojnë është paksa e çuditshme dhënë zhvillimet e fundit të profilit të lartë në arenën politike atje; Fatos Mustafa mund të jetë i pavetëdijshëm se zbulimet e fundit kanë tërhequr vëmendje mjaft shumë (pasi që liria e shtypit ende ekziston në disa vende)!
E Enjte:
Parlamenti i Kosovës të enjten miratoi një ligj që ndalon pjesëmarrjen e qytetarëve të Kosovës në konflikte të jashtme. Ligji i ri është pjesë e tentimeve për të kundërshtuar ekstremizmin e dhunshëm dhe vjen si reagim ndaj faktit se disa kosovarë kanë shkuar të luftojnë në Siri dhe Irak. Muajin e kaluar, Ministri i Brendshëm Skender Hyseni lajmëroi se rreth 300 kosovarë besohet të jenë duke luftuar në Lindjen e Mesme.
Kryeministri Isa Mustafa i tha parlamentit se nuk do të kishte kushte speciale për kthimin e Listës Serbe në qeveri dhe se do të duheshin të punojnë nën të njejtat kushte si të gjithë të tjerët, në përputhje me ligjet dhe kushtetutën e Kosovës.
Mustafa gjithashtu lajmëroi temat që do të kërkojë t'i diskutojë me homologët serb, pas diskutimit me kreun e Politikës së Jashtme të BE, Federica Mogherini. Strukturat paralele, liria e lëvizjës në veri dhe 1,655 kosovarët që mbesin të humbur që prej luftës, të gjitha së bashku do të formojnë një pjesë të diskutimeve të së ardhmës. Lajmërimi erdhi në të njejtën ditë kur dy organizatat që përfaqësojnë familjet e personave të humbur deklaruan se kjo çështje po neglizhohet nga politikanët në Prishtinë dhe Beograd. 'Zëri i Prindërve' tërheqën vëmendjën se të dy qeveritë kanë premtuar prioritizim të diskutimit të kësaj çështjeje që prej vitit 2013 kur filluan bisedimet në Bruksel, por se interesa të ndryshëm politik kanë parandaluar çfarëdo progresi.
E Premte:
Lajmet e së premtës u dominuan nga pasojat e një takimi një ditë më herët në mes të kryesuesve të EULEX dhe partisë politike NISMA. Kryetarja e EULEX Gabriele Meucci mohoi akuzat e fundit në Koha Ditore se misioni i rendit të ligjit kishte ndërhyrë politikisht në rastin e kryetarit të NISMA Fatmir Limaj për krime të supozuara të luftës. Koha kishte akuzuar EULEX për ndjekje të rastit kundër Limaj në mënyrë që të prishet koalicioni i propozuar në mes të LDK, AAK dhe NISMA në shtator. Duke cituar dëshmitë e pamjaftueshme për të hetuar pretendimet e Kohës, Kryetari i Zyrës së BE në Kosovë, Samuel Zhbogar riafirmoi se "EULEX nuk është në Kosovë për të ndjekur ndonjë agjendë politike, por drejtësinë dhe rendin e ligjit". Ndërkohë në një artikull të faqës së parë në Koha Ditore, sekretari i përgjithshëm i NISMA, Bilall Sherifi pretendon se gjatë një takimi të tensionuar, Meucci i tha se Koha Ditore po mundohet të "shkatërrojë EULEX-in dhe ta detyrojë të largohet këtë mision nga Kosova". Si duket takimi i së enjtës nuk i largoj të gjitha mospajtimet!
Ky artikull u shkrua fillimisht në anglisht.
Iu pëlqeu ky shkrim? Shiqoni edhe këto shkrime.
DEBATI I VAZHDUESHËM MBI GJYKATËN SPECIALE TË KOSOVËS PËR KRIME TË LUFTËS
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn